Държавен вестник, бр. 67, 2015 г., стр. 45

БРОЙ  67	
Д Ъ Р Ж А В Е Н  В Е С Т Н И К 	
СТР.  45  
ИНСТРУКЦИЯ № 8121з-1008 
от 24 август 2015 г.
за условията, реда за получаване и размера 
на стипендии на курсантите в Академията 
на Министерството на вътрешните работи 
редовна форма на обучение и за условията 
и реда за получаване на полагащото им се 
униформено облекло
Чл. 1. С тази инструкция се определят 
условията, редът за получаване и размерът 
на стипендиите на курсантите в Академията 
на Министерството на вътрешните работи 
(МВР) – редовна форма на обучение, както 
и условията и редът за получаване на пола-
гащото им се униформено облекло.
Чл. 2. Базата за определяне стипендиите на 
курсантите е 80 % от месечното възнаграж-
дение на държавните служители – стажанти.
Чл. 3. Необходимите финансови средства 
за изплащане на стипендии на курсантите 
в Академията на МВР – редовна форма на 
обучение, се осигуряват в рамките на утвър-
дените средства за стипендии по бюджета на 
МВР за съответната година. 
Чл. 4. Стипендиите на курсантите – редов-
на форма на обучение, се определят в процент 
от базата по чл. 2 в зависимост от общия 
успех, както следва: за успех до 3.99 – 30 %; 
от 4.00 до 4.49 – 45 %; от 4.50 до 4.99 – 50 %; 
от 5.00 до 5.49 – 55 %; от 5.50 до 6.00 – 60 %.
Чл. 5. Общият успех се изчислява след 
приключване на поправителната сесия за все-
ки семестър поотделно. При невзет изпит за 
семестъра курсантите получават най-ниския 
размер стипендия.
Чл. 6. За отсъствия от учебни занятия 
по неуважителни причини на курсантите се 
удържа пропорционално от стипендията в 
зависимост от броя на направените отсъствия.
Чл. 7. От началото на първия учебен се-
местър до приключването на поправителната 
сесия към него курсантите получават най-ни-
сък размер стипендия. След приключване на 
поправителната сесия стипендията се определя 
в съответствие с чл. 3.
Чл. 8. Приетите за редовно обучение в 
Академията на МВР курсанти имат право на 
униформено облекло, определено с наредбата 
по чл. 151, ал. 4 от Закона за Министерството 
на вътрешните работи, от издаване на заповед 
за зачисляването им като курсанти в Акаде-
мията на МВР.
Чл. 9. На курсантите, приети редовна форма 
на обучение, се предоставят по два броя за 
четири години костюм специален летен (риза 
и панталон), шапка специална лятна и тениска 
с къс ръкав, а всички останали артикули – по 
един брой/чифт за четири години, съгласно 
наредбата по чл. 151, ал. 4 от Закона за Ми-
нистерството на вътрешните работи.
Чл. 10. При констатиране на липси на за-
числено униформено облекло, загубване или 
умишлено увреждане същите се заплащат по 
цени съгласно действащите ценоразписи към 
момента на установяването им.
Заключителни разпоредби
§ 1. Тази инструкция се издава на основание 
чл. 171, ал. 3 и 4 от Закона за Министерството 
на вътрешните работи.
§ 2. Тази инструкция отменя Инструкция 
№ Iз-2393 от 22.12.2006 г. за определяне раз-
мера, условията и реда за получаване на сти-
пендии от курсантите на Академията на МВР 
редовна форма на обучение (необнародвана).
Министър: 
Румяна Бъчварова
5756
Инструкция за изменение и допълнение на 
Инструкция № 8121з-794 от 2014 г. за организа-
цията и реда за осъществяване на конвойната 
дейност в Министерството на вътрешните 
работи (ДВ, бр. 93 от 2014 г.)
§ 1. В чл. 3, ал. 1, т. 2 след думата „сред-
ство;“ думата „директно“ се заменя с „когато“.
§ 2. В чл. 10 се правят следните изменения:
1. Алинея 1 се изменя така:
„(1) Конвойната дейност се осъществява 
от служители с полицейски правомощия от 
конвойните звена при ОДМВР и от опреде-
лени за тази дейност със заповед служители 
от Главна дирекция „Национална полиция“ 
(ГДНП), Главна дирекция „Борба с органи-
зираната престъпност“ (ГДБОП) и Главна 
дирекция „Гранична полиция“ (ГДГП).“
2. В ал. 2 абревиатурите „ГДКП, ГДОП“ 
се заменят с „ГДНП, ГДБОП“.
§ 3. В чл. 15 думите „сектор „Охрана на 
държавната граница при РДГП“ се заменят със 
„сектор „Гранично наблюдение“ при РДГП“.
§ 4. В чл. 16, т. 3 думите „охраната на дър-
жавната граница“ се заменят с „наблюдението 
на държавната граница“. 
§ 5. В чл. 19, ал. 1 в основния текст абре-
виатурата „ГДОП“ се заменя с „ГДНП“.
§ 6. В чл. 20, ал. 1 абревиатурата „ГДОП“ 
се заменя с „ГДНП“.
§ 7. В чл. 21 след абревиатурата „РДГП“ се 
поставя запетая и се добавя „ГПУ“.
§ 8. В чл. 24 в основния текст абревиатурата 
„ГДОП“ се заменя с „ГДНП“.
§ 9. В § 5 от преходните и заключителни 
разпоредби абревиатурите „ГДКП, ГДОП“ се 
заменят с „ГДНП, ГДБОП“. 
Министър: 
Румяна Бъчварова
5757